3. pielikums

Izsoles noteikumiem par tiesībām iegūt ekskluzīvas tiesības

piegādāt uzņēmuma produkciju pasākuma „Līgo, Rīga! Līgo, Latvija!”

tirdzniecības dalībniekiem 2018.gada 21., 22., 23. un 24.jūnijā,

Rīgā, 11.novembra krastmalā

LĪGUMS

Rīgā

2018. gada \_\_\_. \_\_\_\_\_\_\_\_\_\_\_

**Rīgas domes Izglītības, kultūras un sporta departaments,** turpmāk – Departaments, direktora Gunta Helmaņa personā, kurš rīkojas saskaņā ar Rīgas domes 01.03.2011. saistošo noteikumu Nr.114 “Rīgas pilsētas pašvaldības nolikums” 110.punktu un Rīgas domes 17.12.2009. nolikuma Nr.36 “Rīgas domes Izglītības, kultūras un sporta departamenta nolikums” 15.3.6.apakšpunktu, no vienas puses, un

……………………, reģistrācijas Nr., ………………………………….. personā, kas darbojas uz …………………………………….. pamata (turpmāk – Uzņēmums), no otras puses, kopā šajā līgumā sauktas Puses, pamatojoties uz Departamenta rīkotās izsoles „Par tiesībām iegūt ekskluzīvas tiesības piegādāt uzņēmuma produkciju pasākuma „Līgo, Rīga! Līgo Latvija!” tirdzniecības dalībniekiem 2018.gada 21., 22., 23. un 24.jūnijā, Rīgā, 11.novembra krastmalā” rezultātiem, noslēdz šādu līgumu (turpmāk – Līgums):

1. **Līguma priekšmets**
	1. Departaments nodrošina, ka pasākumā “Līgo, Rīga! Līgo, Latvija!” 2018.gada 21., 22., 23. un 24. jūnijā, Rīgā, 11.novembra krastmalā (turpmāk – Pasākums) tirdzniecības dalībnieki tirgo tikai Uzņēmuma produkciju alus un sidra segmentā (turpmāk – Produkcija) saskaņā ar Pušu apstiprinātiem pielikumiem, kas ir Līguma neatņemamas sastāvdaļas:
		1. Produkcijas sortimenta saraksts, sortiments ar ieteicamajām cenām (1.pielikums);
		2. Pasākuma norises vietas izvietojuma plāns (2. pielikums),
		3. Pasākuma laika plāns (3. pielikums),
		4. Pasākuma programma (4. pielikums).
	2. Uzņēmums apņemas šajā Līgumā noteiktajā apmērā un kārtībā samaksāt par ekskluzīvajām tiesībām piegādāt Produkciju Pasākuma tirdzniecības dalībniekiem.
2. **Līguma summa un norēķinu kārtība**
	1. Līguma kopējā summa ir EUR ……………. (………………… e*uro,* ……. centi), tajā skaitā pievienotās vērtības nodoklis pēc 21% likmes, kas sastāda EUR ……………………. (………………………… *euro,* ………. centi).
	2. Līguma summas apmaksu Uzņēmums veic 10 (desmit) darba dienu laikā no Līguma noslēgšanas un rēķina saņemšanas dienas, ieskaitot to Departamenta norādītajā kontā.
3. **Pušu tiesības un pienākumi**
	1. Departamenta pienākumi un tiesības:
		1. nodrošināt Uzņēmuma Produkcijas tirdzniecību vismaz 20 (divdesmit) Pasākuma sabiedriskās ēdināšanas tirdzniecības vietās Pasākuma norises laikā un vietā;
		2. 20 dienu laikā no Līguma noslēgšanas iesniegt Uzņēmumam Pasākuma sabiedriskās ēdināšanas tirdzniecības dalībnieku sarakstu.
		3. nodrošināt transporta caurlaides Uzņēmuma autotransporta iebraukšanai Pasākuma teritorijā Pasākuma vietas uzbūves un nobūves laikā saskaņā ar Uzņēmuma iesniegto transporta līdzekļu sarakstu, kurā tiek norādīts transporta līdzekļa valsts reģistrācijas numurs un transporta līdzekļa vadītāja mobilā tālruņa numurs;
		4. rakstiski informēt Uzņēmumu par apstākļiem, kuru ietekme traucē vai varētu traucēt Līguma izpildi;
		5. izlietot Līguma 2.1. punktā noteikto finansējumu Pasākuma mākslinieciskās programmas īstenošanai.
	2. Uzņēmuma pienākumi un tiesības:
		1. nodrošināt savlaicīgu Produkcijas piegādi Pasākuma vietā Pasākuma tirdzniecības dalībniekiem, noslēdzot attiecīgus līgumus un vienojoties ar Pasākuma tirdzniecības dalībniekiem par piegādājamās Produkcijas apjomu un sortimentu;
		2. nodrošināt piegādājamās Produkcijas kvalitāti un tās atbilstību Pušu apstiprinātajam Produkcijas sortimenta sarakstam, kā arī Produkcijas sortimenta pieejamību visu Pasākuma norises laiku;
		3. veikt Līguma summas samaksu saskaņā ar šī Līguma 2. nodaļas noteikumiem;
		4. Uzņēmumam nav tiesību Pasākuma norises laikā un vietā organizēt Uzņēmuma un ar Uzņēmuma produkciju saistītas reklāmas un mārketinga aktivitātes, t.sk. jebkādu reklāmas materiālu izvietošanu u.tml. (izņēmums ir Uzņēmuma reklāma uz alus/sidra izlejamām iekārtām (rollbāriem un glāzēm);
		5. sadarboties ar Departamenta nolīgto Pasākuma tirdzniecības organizatoru ………………………………………………………………………… ;
		6. rakstiski informēt Departamentu par visiem šķēršļiem un problēmām, kas radušies izpildes gaitā un var ietekmēt Pasākuma veiksmīgu izpildi vai mainīt tā kvalitāti;
		7. Uzņēmumam nav tiesības Līguma izpildi nodot trešajai personai;
		8. 30 dienu laikā pēc Pasākuma iesniegt Departamentam informāciju par izsoles rezultātā realizēto produkciju un apjomu Pasākuma norises laikā.
4. **Pušu atbildība**
	1. Pusēm jāveic Līgumā noteikto saistību izpilde Līgumā noteiktajos termiņos.
	2. Ja Uzņēmums kavē Līguma 2.sadaļā noteiktās summas samaksu, Uzņēmums par katru nokavēto dienu maksā Departamentam līgumsodu 0,5 % apmērā no Līguma kopējās summas, bet ne vairāk kā 10 % no Līguma kopējās summas.
	3. Par Līgumā noteikto saistību neizpildi Departaments par katru nokavēto dienu maksā Uzņēmumam līgumsodu 0,5 % apmērā no Līguma kopējās summas, bet ne vairāk kā 10 % no Līguma kopējās summas.
	4. Visi no Departamenta vai Uzņēmuma saņemtie maksājumi tiek dzēsti saskaņā ar Civillikuma 1843.panta noteikumiem.
	5. Gadījumā, ja Uzņēmums nenodrošina savu saistību izpildi, Departaments ir tiesīgs vienpusēji atkāpties no Līguma un pieprasīt no Uzņēmuma atlīdzināt radušos zaudējumus un saistīto izdevumu kompensāciju. Gadījumā, ja Departaments nenodrošina savu saistību izpildi, Uzņēmums ir tiesīgs vienpusēji atkāpties no Līguma un pieprasīt radušos izdevumu kompensāciju no Departamenta.
5. **Nepārvarama vara**
	1. Puses nav atbildīgas par savu Līgumā noteikto saistību neizpildi, nepienācīgu izpildi vai izpildes nokavēšanu, ja to cēlonis ir nepārvaramas varas (Force Majeure) apstākļi, kurus attiecīgā Puse nevarēja paredzēt, novērst vai ietekmēt. Pie šādiem apstākļiem pieskaitāmas dabas stihijas (zemestrīce, plūdi, vētra u.tml.), streiki, jebkuras kara un teroristiskas darbības, kā arī jebkādi valsts vai pašvaldību institūciju izdoti normatīvie akti, kuru rezultātā nav iespējama līguma saistību izpilde.
	2. Par nepārvaramas varas apstākļu iestāšanos otra Puse rakstiski jāinformē divu darba dienu laikā pēc šādu apstākļu iestāšanās dienas. Nepārvaramas varas apstākļu iestāšanās ir jāapstiprina ar kompetentās iestādes izdotu dokumentu.
	3. Iestājoties nepārvaramas varas apstākļiem, Pusēm jāveic iespējamie nepieciešamie pasākumi, lai nepieļautu vai mazinātu zaudējumu rašanos.
	4. Nepārvaramas varas apstākļu iestāšanās gadījumā Līguma noteikumu izpildes termiņš tiek pagarināts par laika posmu, kādā darbojas nepārvaramās varas apstākļi.
	5. Ja nepārvaramas varas apstākļu ietekme turpinās ilgāk kā trīs mēnešus, Puses vienojas par tālāko sadarbību vai par Līguma izbeigšanu.
6. **Strīdu izskatīšanas kārtība**
	1. Pušu domstarpības, kas rodas šā Līguma ietvaros un skar šo Līgumu vai tā pārkāpšanu, izbeigšanu vai spēkā esamību, tiek risinātas abpusējās sarunās, kurās panāktā Pušu vienošanās noformējama rakstveidā. Ja vienošanās netiek panākta, strīds tiek izšķirts Latvijas Republikas spēkā esošajos normatīvajos aktos noteiktajā kārtībā.
7. **Papildu noteikumi**
	1. Līgums stājas spēkā no tā abpusējas parakstīšanas brīža un darbojas līdz Pušu saistību izpildei.
	2. Vienas Puses īpašnieka vai īpašuma formas maiņa nevar būt par pamatu Līguma izbeigšanai. Līguma izpildīšanas pienākums pāriet attiecīgās Puses tiesību un saistību pārņēmējiem.
	3. Visi Līguma grozījumi un papildinājumi noformējami rakstiski. Tie pievienojami līgumam kā pielikumi un kļūst par Līguma neatņemamām sastāvdaļām.
	4. Puses apņemas 5 (piecu) darba dienu laikā paziņot viena otrai par savas atrašanās vietas, pārstāvja, bankas rekvizītu un citas būtiskās informācijas izmaiņām, kas var ietekmēt Līguma pienācīgu izpildi. Puses uzņemas pilnu atbildību par šī pienākuma savlaicīgu nepildīšanu.
	5. Ja kāds no Līguma noteikumiem zaudē savu juridisko spēku, tas neietekmē pārējos līguma noteikumus.
	6. Puses ir materiāli savstarpēji atbildīgas par zaudējumu nodarīšanu saskaņā ar spēkā esošajiem Latvijas Republikas normatīvajiem aktiem.
	7. Puses nozīmē kontaktpersonas, kuras veic savstarpēju sadarbības koordinēšanu Līguma ietvaros:
		1. Departamenta kontaktpersona: ……………………………………………….,
		2. Uzņēmuma kontaktpersona: ……………………………………………….
	8. Visi paziņojumi un pretenzijas, kas saistītas ar Līguma izpildi, ir iesniedzamas rakstiski otrai Pusei Līgumā norādītajā adresē, un tās ir uzskatāmas par saņemtām:
		1. ja tās nosūtītas ar ierakstītu pasta sūtījumu, tad 7. (septītajā) dienā pēc nosūtīšanas dienas;
		2. ja tās iesniegtas personīgi, tad dienā, kad tās nogādātas adresātam, saņemot apliecinājumu par saņemšanas faktu.
	9. Līgums sastādīts uz…… (……..) lapām latviešu valodā 2 (divos) eksemplāros, pa vienam eksemplāram katrai Pusei. Abiem eksemplāriem ir vienāds juridisks spēks.
8. **Pušu rekvizīti un paraksti**

|  |  |
| --- | --- |
| **Departaments****Rīgas domes Izglītības, kultūras un sporta departaments** Juridiskā adrese: Kr.Valdemāra iela 5, Rīga, LV-1010, Tālrunis: 67026816e-pasts: iksd@riga.lv**Norēķinu rekvizīti:**Rīgas pilsētas pašvaldībaJuridiskā adrese: Rātslaukums 1, Rīga, LV-1050NMR kods: 90011524360 PVN. reģ. Nr.: LV90011524360Banka: AS “Luminor Bank AS”Kods: NDEALV2XKonts: LV95NDEA0021000016170RD iestādes kods: 210\_\_\_\_\_\_\_\_\_\_\_\_\_\_\_\_\_ *Paraksts (Vārds,uzvārds)* \_\_\_\_\_\_\_\_\_\_\_\_\_ *Datums*  | **Uzņēmums**Reģistrācijas Nr. ………………Juridiskā adrese: ……………………….. Tālr.:……………………….Banka: …………………….Kods: …………………………..Konta Nr. ……………………………\_\_\_\_\_\_\_\_\_\_\_\_\_\_\_\_\_ *Paraksts (Vārds,uzvārds)*\_\_\_\_\_\_\_\_\_\_\_\_\_ *Datums*  |